Ինչո՞վ է Նիկոլ Փաշինյանի հրաժարականը խնդրահարույց ինձ համար: Պարզ է, որ այս ամբողջ աղմուկը սարքել են հենց հրաժարականի ակնկալիքով, և տեսել են, որ նա պատրաստ է դրան, բայց նաև տեսել են, որ ժողովուրդը չի ուզում դա: Եվ ո՞վ գիտի, թե դեռևս ինչ կեղտոտ հնարքներ կան նրանց զինանոցում. դա կարող է լինել և՛ թաքնված զենք, և՛ Ռուսաստանից եկած «դաբրո», և՛ ներքին դժգոհության կոնսոլիդացիա: Շատ քչերն են դեմ խոսում այն պարզ պատճառով, որ չեն ուզում խոսել: Երբ Սերժ Սարգսյանի իշխանության օրոք ինձ հարցնում էին՝ ո՞ւր է ընդդիմությունը, ձեռքս մեկնում էի պատուհանից դուրս և ասում՝ բոլորն են ընդդիմություն: Հայաստանում ընդդիմությունը ոչ թե քաղաքական, այլ հանրային սեգմենտ էր: Հիմա ո՞ւր են դժգոհները: Նրանք փոքրաթիվ են, բայց, ցավոք, լուռ են: Իսկ լռությունը վտանգավոր է: